Rossz hír a Kasszás Erzsi-rajongóknak

Balázs Andreát egy ország ismerte meg, mikor a CBA reklámjában Kasszás Erzsi bőrébe bújt. Most azonban a színésznő elérkezettnek látja, hogy lezárja ezt a korszakot és az emberek végre megismerjék az igazi arcát.

A Nagy Duett erre meg is adja a lehetőséget, hisz a színésznő Horváth Tamás partnereként lép majd színpadra.

"Nem áll távol tőlem az éneklés, hiszen színésznő vagyok. Tudok énekelni, csak nem vagyok olyan előadó, mint a zenészek, és nem játszom hangszeren... Annyi előnnyel indulok a versenyen, hogy a színpad nem áll tőlem távol" – mondta a Borsnak a színésznő.

Ráadásul nem csak annak örül, hogy új szerepbe bújhat, hanem az is izgalommal tölti el, hogy Horváth Tamás oldalán bizonyíthat majd. "Nagyon szeretem Horváth Tomit, a dalait és a mondanivalóját. Jó zenésznek tartom, ezért örültem, amikor kiderült, hogy ő lesz a párom"– nyilatkozta Andrea.

A színésznő pedig reméli, hogy a műsor után az utcán már nem Kasszás Erzsiként fognak asszociálni rá, hanem, mint színésznő is megismerik.